Balti riigid olid pannud suuri lootusi 19.-20. novembril 1990 Pariisis toimunud Euroopa julgeoleku- ja koostõõnõupidamise tippkohtumisele, kus loodeti saada vaatlejastaatus. Selleks oli tehtud rohkesti eelnevat lobby-tõõd. Rahvarinne korraldas taas allkirjade korjamise - tulemuseks 275 000 allkirja, toetamaks nõudmist lubada Balti riigid Pariisi kohtumisele. Siht jäi aga saavutamata ning Balti riikide välisministrid said osaleda vaid Prantsuse välisministri erikülalistena, kusjuures Venemaa nõudmisel sunniti nad plenaaristungilt lahkuma. Ühegi lääneriigi juht ei söandanud veel oma esinemistes puudutada Balti küsimust.